
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 



                 ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 19ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 175/2024
Στην Λευκάδα σήμερα  στις 14 του μηνός Μαϊου  του έτους  2024,  ημέρα  Τρίτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 9670/10.5.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Σπυρίδων (Αντιπρόεδρος)
	1
	Βεργίνης Ξενοφών, Δήμαρχος, Πρόεδρος Δ.Ε.

	2
	Αρματάς Γεράσιμος
	2
	

	3
	Κωνσταντινίδη Σεβαστή
	3
	

	4
	Σέρβος Κωνσταντίνος (αναπλ.)
	4
	

	5
	Καλός Χαράλαμπος
	5
	

	6
	Μαργέλη Μαρία (αναπλ.)
	6
	

	7
	
	7
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο Πρόεδρος της Δ.Ε. Δρ. Ξενοφών Ν. Βεργίνης, προσήλθε πριν την συζήτηση του 2ου θέματος Ε.Η.Δ. 

Η κα Μαργέλη Μαρία, αναπληρωματικό μέλος της Δ.Ε., αναπληρώνει, το τακτικό μέλος κ. Καραγιάννη Αθανάσιο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο. 

Τέθηκαν για συζήτηση πέντε (5) θέματα Εκτός Ημερήσιας Διάταξης.

ΘΕΜΑ 1ο Εκτός Ημερήσιας Διάταξης: Απόφαση Δ.Ε. για έγκριση μελέτης, τευχών δημοπράτησης και τρόπου εκτέλεσης του έργου: «Ανόρυξη υδρευτικών γεωτρήσεων».

Εισηγητής: Φίλιππος  Σκληρός, Αντιδήμαρχος
Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23). Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα για συζήτηση εκτός ημερήσιας διάταξης το θέμα της έγκρισης της μελέτης, των τευχών δημοπράτησης και του τρόπου εκτέλεσης του έργου: «Ανόρυξη υδρευτικών γεωτρήσεων».

Ακολούθησε συζήτηση και τοποθετήσεις των μελών της Επιτροπής.
Ο κ. Σέρβος Κων/νος, είπε ότι δεν πρέπει να καταχραζόμαστε τον όρο «κατεπείγον».

Ο κ. Καλός Χαράλαμπος, συμφώνησε με τον κ. Σέρβο Κων/νο.

Η κα Κωνσταντινίδη Σεβαστή, είπε ότι είναι άκρως κατεπείγον το θέμα.

Ο κ. Καλός Χαράλαμπος, είπε ότι είναι άλλο η αναγκαιότητα του έργου και άλλο το κατεπείγον.

Ο κ. Βεργίνης Σπυρίδων, είπε ότι είναι προς όφελος όλων των δημοτών να συζητηθεί το θέμα.

Ακολούθησε ψηφοφορία.

Υπέρ της συζήτησης του θέματος, ψήφισαν τέσσερα (4) μέλη της Επιτροπής, οι κ.κ. Αρματάς Γεράσιμος, Κωνσταντινίδη Σεβαστή, Μαργέλη Μαρία και Βεργίνης Σπυρίδων.

Παρών ψήφισαν οι κ.κ. Καλός Χαράλαμπος και Σέρβος Κων/νος.

Η Δ.Ε. αφού έλαβε υπόψη της

· την ανωτέρω εισήγηση και την ψηφοφορία που ακολούθησε 

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
·  την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος για έγκριση μελέτης, τευχών δημοπράτησης και τρόπου εκτέλεσης του έργου: «Ανόρυξη υδρευτικών γεωτρήσεων». 

Στη συνέχεια ο λόγος δόθηκε στην Αντιδήμαρχο κα Κωνσταντινίδη Σεβαστή, η οποία εισηγείται το θέμα, λόγω απουσίας του εισηγητή και έθεσε υπόψη των μελών της Επιτροπής τα εξής:
«Το έργο αυτό αφορά την έρευνα για ανόρυξη νέας υδρογεώτρησης για την ενίσχυση της ύδρευσης της Δ.Ε Λευκάδας . Βρίσκεται πλησίον της υπάρχουσας δεξαμενής της πόλης.
Τα πετρώματα που θα διατρηθούν είναι κατ’ αρχάς χαλαροί γεωλογικοί σχηματισμοί οι οποίοι ανήκουν στη σειρά του Νεογενούς  και στους μεταλπικούς σχηματισμούς , ενώ στην συνέχεια θα διατηρηθούν ανθρακικοί σχηματισμοί της Ιόνιας ζώνης . 

Στην παρούσα έκθεση, αφού αναγνωρίστηκαν και αξιολογήθηκαν οι γεωλογικές και υδρογεωλογικές συνθήκες, εντοπίστηκε υδατοπιθανό σημείο για την κατασκευή του υδρομαστευτικού έργου . Για το προτεινόμενο έργο, προσδιορίστηκε το υδάτινο σύστημα στο οποίο υπάγεται και εκτιμήθηκε με βάση τα στοιχεία του Διαχειριστικού Σχεδίου και αλλά δεδομένα, η ποιοτική και ποσοτική κατάσταση του. Έγινε έλεγχος για τις χρήσεις γης και την ύπαρξη προστατευόμενων περιοχών. Επίσης, διερευνήθηκε η συμβατότητα του προτεινόμενου έργου με τις προβλέψεις του Σχεδίου Διαχείρισης και της 1ης Αναθεώρησης, με τα προτεινόμενα βασικά και συμπληρωματικά μέτρα, βάση του οποίου ο ενδιαφερόμενος μπορεί να προβεί στην κατασκευή του  έργου. 

Η εκτέλεση της εργασίας στηρίχθηκε σε χαρτογράφηση, μετρήσεις και στοιχεία, που συλλέχθηκαν Τα ευρήματα της έρευνας αξιολογήθηκαν προκειμένου να εντοπισθούν προβλήματα γεωτεχνικής φύσης κατά την εκτέλεση του έργου.
Τεχνικά χαρακτηριστικά έργου διάνοιξης

Η  μελλοντική γεώτρηση θα κατασκευαστεί  σύμφωνα με τις ελληνικές προδιαγραφές: 

 ΕΛΟΤ  ΤΠ 1501-08-09-01-00:2009  ΔΙΑΝΟΙΞΗ  ΥΔΡΟΓΕΩΤΡΗΣΕΩΝ

ΕΛΟΤ ΤΠ 1501-08-09-05-00:2009 ΚΑΘΑΡΙΣΜΟΣ ΚΑΙ ΑΝΑΠΤΥΞΗ ΥΔΡΟΓΕΩΤΡΗΣΕΩΝ

ΕΛΟΤ  ΤΠ 1501-08-09-06-00:2009     ΔΟΚΙΜΑΣΤΙΚΕΣ ΑΝΤΛΗΣΕΙΣ.

Η ποιότητα των υλικών θα είναι αυτή που προβλέπεται στα δημόσια έργα σύμφωνα με τον 4412/2016 (Δημόσια έργα και συμβάσεις )

Η νέα γεώτρηση θα γίνει με περιστροφικό γεωτρύπανο, με ενσωματωμένο αεροσυμπιεστή.

Η ερευνητική διάτρηση  θα γίνει με κοπτικό διαμέτρου 8 5/8 ΄΄ ( ίντσες) κατάλληλο για μαλακά έως ημίσκληρα εδάφη η δε διεύρυνση με διάμετρο   14΄΄  και θα φτάσει στο βάθος των 100 μέτρων ±20 μέτρα. Δεν επιτρέπεται απόκλιση μεγαλύτερη του 1 %.

Στο επιθυμητό βάθος που θα υποδειχτεί από τον επιβλέποντα γεωλόγο  του έργου η γεώτρηση θα σταματήσει και θα γίνει ανάπτυξη με αέρα τουλάχιστον δώδεκα ωρών με αυξομειούμενη παροχή αέρα και νερού.

Η διάρκεια διάτρησης αναμένεται να είναι περί τις 72 ώρες και πρόκειται να ολοκληρωθεί σε δέκα  (10) εργάσιμες μέρες.

Εν συνεχεία  στη γεώτρηση θα γίνει  τοποθέτηση των σωλήνων, χαλίκων, πιεζόμετρου και εν συνεχεία σε δεύτερη φάση θα εξοπλιστεί με αντλητικό συγκρότημα και ηλεκτρολογικό πίνακα αφού πρώτα γίνει η ανάπτυξη της γεώτρησης. Οι νέες εργασίες θα γίνουν με μελέτη προμήθειας – τοποθέτησης αντλητικού και πίνακα.

Η Υπηρεσία μας έχει ήδη λάβει την απαραίτητη έγκριση από την Δ/νση Υδάτων Ιονίου.

ΤΕΧΝΙΚΑ ΧΑΡΑΚΤΗΡΙΣΤΙΚΑ ΠΡΟΤΕΙΝΟΜΕΝΟΥ ΕΡΓΟΥ

	Βάθος διάτρησης
	100±20 μ.
	Το  Το τελικό βάθος θα καθοριστεί από τον επιβλέποντα της κατασκευής του

 έργου Γεωλόγο, συναρτήσει των γεωλογικών και υδρογεωλογικών δεδομένων 
   που   θα  καταγραφούν κατά την διάτρηση

	Αρχική Διάμετρος
	8 5/8’’
	Συνεχής λεπτομερής δειγματοληψία κάθε 3μ. με διατήρηση των δειγμάτων   έως το τέλος της αντλητικής δοκιμασίας.

	Διεύρυνση υδρογεωτρήσεως
	14΄΄
	Επισταμένο «φρεζάρισμα» της οπής κατά την διάτρηση και ιδιαιτέρως πριν
  την   τοποθέτηση της κύριας σωλήνωσης 

	Διεύρυνση για την τοποθέτηση των περιφραγματικών
	17 ½ ΄΄
	Επισταμένο «φρεζάρισμα» της οπής κατά την διάτρηση και ιδιαιτέρως πριν
  την   τοποθέτηση των περιφραγματικών

	      Περιφραγματικός σωλήνας
	13΄΄
	Βάθος τοποθέτησης τουλάχιστον έως το βάθος του 1ου αδιαπέρατου                                γεωλογικού σχηματισμού

	Τύπος σωλήνων
	Βιδωτοί   
       Γαλβανισμένοι
	Συνίστανται η χρήση ευθύγραμμων χαλύβδινων σωλήνων από έλασμα FE     
3 6 0 B κατά EN 10025, χωρίς εγκάρσιες ραφές με κοχλιωτούς συνδέσμους

κοχλιωτούς συνδέσμους πάχους 5 mm, μήκους 100mm, κατά DIN 4922. Οι
φιλτροσωλήνες θα είναι γεφυρωτού τύπου με σταθερό βήμα (απόσταση) και                άνοιγμα γέφυρας

	      Τύπος φιλτροσωλήνων
	Γεφυρωτά
	             Ανοιγμα γέφυρας ή σχισμής  1-1,5mm

	      Διάμετρος σωλήνωσης
	10  ΄΄
	               Πάχος  σωλήνων 4mm

	            Πιεζομετρικός σωλήνας
	     Φ 32mm, 10atm

	 Εντός  της στήλης κατάθλιψης του μόνιμου αντλητικού, προσεκτικά δεμένο ώστε να επιτρέπει την διέλευση του σταθμημέτρου (εντός της κύριας σωλήνωσης)

	       Πλύση και ανάπτυξη
	   
	         Αρχικά πλύση, ανάπτυξη και καθαρισμός του  διατρήματος  με την μέθοδο jet lift

	Χαλικόφιλτρο

	Διάμετρος                                                             χαλικόφιλτρου 
3-6mm
	          Χαλίκωση με χάλικες (ποτάμιας προέλευσης) αποστρογγυλομένους κυρίαρχα  πυριτικής σύστασης, διαμέτρου 3-6mm, πλήρως απαλλαγμένου από σχιστολιθικά και μαργαϊκά υλικά και κατάλληλα διαβαθμισμένους


Θα γίνεται κατασκευαστικός έλεγχος της γεώτρησης μετά το πέρας όλων των εργασιών. Οι δαπάνες για την χρήση των οργάνων μέτρησης, που θεωρούνται απαραίτητα από την επιβλέπουσα υπηρεσία για τον έλεγχο, θα βαρύνουν τον ανάδοχο του έργου.
Η διάρκεια κατασκευής του έργου είναι δύο μήνες.

Η δαπάνη που απαιτείται είναι 37.000,45  ευρώ με ΦΠΑ  και θα καλυφθεί από πιστώσεις Ίδιους Πόρους  Κωδικός Κ.Α 25-7312.048

Ισχύουν οι διατάξεις:

- Ν. 3463/2006 «Κώδικας Δήμων και Κοινοτήτων»

- Ν. 3852/2010 «Καλλικράτης»

- Ν. 4412/2016 «Δημόσιες Συμβάσεις Έργων, Προμηθειών και Υπηρεσιών»

  Ν. 4782/2021 ΦΕΚ 36/Α/9-3-2021

Εισηγούμαστε την έγκριση της μελέτης και των τευχών δημοπράτησης του έργου. 

Η κατασκευή του έργου θα γίνει σύμφωνα με το άρθρο 32 παρ. 2γ του Ν. 4412/2016 με διαπραγμάτευση χωρίς προηγούμενη δημοσίευση.»
Ακολούθησε συζήτηση και τοποθετήσεις των μελών της Δ.Ε.

Ο κ. Καλός Χαράλαμπος ρώτησε ποια είναι τα απρόβλεπτα γεγονότα, που αναφέρονται στο άρθρο 32 παρ. 2γ του Ν. 4412/2016.

Η κα Κωνσταντινίδη Σεβαστή, είπε. Επιλέχτηκε να γίνει άμεσα το έργο, υπάρχει μία χρονιά με μεγάλη λειψυδρία και το γεγονός αυτό μας κάνει να φροντίσουμε άμεσα να μην μείνει το νησί χωρίς νερό.

Ο κ. Καλός Χαράλαμπος είπε: Είναι αναγκαίο το έργο. Θα ψηφίσω την μελέτη και τα τεύχη δημοπράτησης. Καταψηφίζω τον τρόπο εκτέλεσης του έργου, γιατί είναι εντελώς ατεκμηρίωτος.

Ο κ. Σέρβος Κων/νος είπε: Στη θέση αυτή θα βρούμε νερό. Ψηφίζω την μελέτη, είναι στη σωστή κατεύθυνση. Δεν θα ψηφίσω την διαδικασία με διαπραγμάτευση.
Η κα Κωνσταντινίδη Σεβαστή, είπε: να συμπληρωθεί η εισήγηση με την τεκμηρίωση που ανέφερα ανωτέρω.

Ακολούθησε ψηφοφορία.
Υπέρ της έγκρισης της μελέτης, ψήφισαν έξι (6)  μέλη.

Υπέρ της κατασκευής του έργου με διαπραγμάτευση χωρίς προηγούμενη δημοσίευση, σύμφωνα με τις δ/ξεις του άρθρου 32 παρ. 2γ του Ν. 4412/2016, ψήφισαν τέσσερα (4) μέλη οι κ.κ. οι κ.κ. Αρματάς Γεράσιμος, Κωνσταντινίδη Σεβαστή, Μαργέλη Μαρία και Βεργίνης Σπυρίδων.

Κατά ψήφισαν οι κ.κ. Καλός Χαράλαμπος και Σέρβος Κων/νος.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση και την ψηφοφορία που ακολούθησε
· τις δ/ξεις  του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

· τις δ/ξεις του Ν.4412/16, όπως τροποποιήθηκε με τις δ/ξεις το Ν.4782/21.

ΑΠΟΦΑΣΙΖΕΙ ΟΜΟΦΩΝΑ


Την έγκριση της μελέτης και των τευχών δημοπράτησης του έργου: «Ανόρυξη υδρευτικών γεωτρήσεων». 
ΚΑΤΑ ΠΛΕΙΟΨΗΦΙΑ

Την  κατασκευή του έργου σύμφωνα με το άρθρο 32 παρ. 2γ του Ν. 4412/2016 με διαπραγμάτευση χωρίς προηγούμενη δημοσίευση. 
Επιλέχτηκε να γίνει άμεσα το έργο, υπάρχει μία χρονιά με μεγάλη λειψυδρία και το γεγονός αυτό μας κάνει να φροντίσουμε άμεσα να μην μείνει το νησί χωρίς νερό.

Η απόφαση αυτή πήρε αύξοντα αριθμό: 175/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ
[image: image1.png]

































σελ. 26
4

